

# Република Сербия

# МИНИСТЕРСТВО ПPOCBИTИ, HAУKИ И ТЕХНОЛОҐИЙНОГО РОЗВОЮ

Число: 601-03-00033/25/2021-15

Датум: 25.2.2022. рок

Неманьова 22-26

ШКОЛСКИМ УПPABОM

ОСНОВНИМ И ШТРЕДНЇМ ШКОЛОМ

ЄДИНКОМ ЛОКАЛНЕЙ CAMOУПPABИ

ПРЕДМЕТ: Обвисценє о одлуки Тима за провадзенє и координацию применьованя превентивних мирох у роботи школох хтора ше одноши на утврдзени модел настави за школи у одредзених єдинкох локалней самоуправи починаюци од 28. фебруара 2022. року

Почитовани,

Пре квалитетну орґанизацию образовно-воспитней роботи у школох на териториї Републики Сербиї у школским 2021/2022. року, окреме маюци у оглядзе защиту здравя школярох и занятих, зоперанє ширеня инфекциї и оберацих хоротох, як и витворйованє права школярох на образованє, Тим за пpовадзенє и координованє применьованя превентивних мирох у роботи школох на тижньовим уровню, а на основи податкох хтори доручую школи, утвердзує модел настави за школи у одредзених єдинкох локалней самоуправи. Општински, односно городски штаб за позарядово ситуациї участвує у тим процесу, даваюци свойо предкладанє за применьованє одвитуюцого моделу образовно-воспитней роботи, з поштредованьом компетентней школскей управи.

Епидемиолоґийну ситуацию ше каждодньово провадзи и на основи индикаторох и податкох ше приноши одвитуюци одлуки. Видзелєни два основни елементи хтори представяю приоритет, а то обезпечиц витворйованє права на образованє, односно континуитет и квалитет у образовно-воспитней роботи и очувац здравє школярох и занятих, односно осиґурац же би ше як и по тераз, на цо указую наведзени податки, квалитетну образовно-воспитну роботу витворйовало у безбечним окруженю.

Тим за провадзенє и координованє применьованя превентивних мирох у роботи школох, на схадзки хтора отримана 25.2.2022. року, у складзе зоз фаховима упутствами за орґанизацию образовно-воспитней роботи у основней и штреднєй школи за школски 2021/2022. рок, принєсол шлїдуюцу



1. **Шицки основни и штреднї школи у Републики Сербиї буду од пондзелку 28. фебруара 2022. року применьовац перши модел орґанизациї образовно-воспитней роботи ˗ нєпоштредне витворйованє образовно-воспитней роботи.**

*HAДПOMHУЦЕ:* Кед у основней або штреднєй школи, пре одсуство заражених/изолованих наставнїкох нє мож орґанизовац континуоване витворйованє нєпоштредней образовно-воспитней роботи у утврдзеним моделу, директор школи треба же би ше обрацел ґу компетентному заводу за явне здравє за преценьованє епидемиолоґийней ситуациї и компетентней школскей управи пре доставанє согласносци за витворйованє настави на далєко у периодзе найдлужей пейцох календарских дньох. За тоту согласносц директор школи ше може обрациц за роботу школи у цалосци, лєм за єдну змену або за окремну орґанизацийну єдинку (видвоєне оддзелєнє) кед нє мож обезпечиц витворйованє найменєй 40% годзинох по розпорядку.

1. Образовно-воспитну роботу **у школох за школярох зоз завадзанями у розвою и инвалидитетом, музичних и балетских школох, як и школох за образованє одроснутих,** пре свойо специфичносци ше окончує по предходно принєшеней одлуки Тима и у складзе зоз упутствами хтори доручело Министерство, почитуюци потреби школярох и нащивительох и у їх найлєпшим интересу.

Предходно принєшени одлуки оставаю и далєй на моци за орґанизацию образовно-воспитней роботи.

1. **Поступок при зявеню случайох инфекциї при школярох у школох**

У ситуацийох кед ше зявели случаї инфекциї з вирусом SARS-CoV-2 при школярох, родичи о тим информую школу.

Кед ше у єдним оддзелєню зявя два або вецей случаї инфекциї, директор школи орґанизує роботу у школи по шлїдуюцих инструкцийох:

* 1. Кед ше роби о оддзелєньох з 16 або менєй школярами, по зявйованю трох хорих школярох у оддзелєню преходзенє на треци модел у тирваню пейцох календарских дньох ше наклада лєм за тото оддзелєнє.
  2. Кед ше роби о оддзелєньох з 17 и вецей школярами, по зявйованю двох случайох, тото оддзелєнє ше делї на два ґpyпи и предлужує ше роботу по другим (комбинованим) моделу настави. На ґpyпи ше потим применює поступок за оддзелєня з 16 и менєй школярами, односно по зявйованю нових трох хорих школярох у ґрупи преходзенє на треци модел у тирваню пейцох календарских дньох ше наклада лєм за тоту ґpyпy.
  3. Кед з применьованьом скорей предписаних критериюмох и далєй постоя елементи за розпатранє преходзеня на треци модел настави цалей змени або цалей школи, директор, без одкладаня, информує компетентну школску управу и териториялно компетентни институт/завод за явне здравє, хтори преценює ситуацию, утвердзує епидемиолоґийни ризики и приноши конєчну одлуку о хторей информує школу.

1. Податки з надпатрунку указую же постоя случаї у хторих школяре зоз симптомами респираторней инфекциї (кашель), аж и кед маю потвердзени случаю инфекциї у фамелиї, приходза до школи, при тим аж и нє применюю мири особней защити и з тим представяю високи ризик за оберанє особох з хторима приходза до контакту у школи и звонка нєй. **Препоручує ше управом школох и наставнїком же би апеловали на родичох же би дзеци зоз симптомами нє посилали до школи док нє пpoйдзе период изолациї, односно карантину кед у питаню контакти потвердзених случайох у фамелиї.**
2. Маюци у оглядзе хвилькову епидемиолоґийну ситуацию, характеристики омикрон coю SARS-CoV-2, **обовязне хасновац защитни маски за шицких занятих, школярох и тpeци особи цали час под час пребуваня у школи. Ношенє защтних маскох обовязне за шицких занятих у школох, школярох и тpeци особи од моменту уходзеня до школского двору по напущованє школского двору. Потребне змоцнїц мири общей и особней гиґиєни (умиванє и дезинфекция рукох), а окреме треба водзиц рахунку о порядним вивитрованю и дезинфекциї шицких просторийох у хторих пребуваю школяре и заняти у школи.**

Винїмково, за школярох хтори пре здравствени причини нє можу ношиц маски (напр. бронхиялна астма або дзе постої други здравствено оправдани причини) о тим ше може вияшнїц гоч хтори педиятер хтори упознати зоз здравственим станом дзецка и ма увид до медицинскей документациї. Кед дахто од школярох зопарти ношиц маску под час пребуваня у школи, треба водзиц рахунку же би шицки други школяре и заняти хтори з тим школяром/школярку дзеля роботни простор або маю блїзки контакт на други способ, цали час ношели маски зоз чим ше зменшує ризик за оберанє. У тей ситуациї окреме значне же би школа обезпечела моцнейши шицки други предписани защитни мири. Тот винїмок мoж применїц на вимаганє родичох и лєм з приложеним думаньом лїкара.

1. Под час запровадзених надпатрункох обачени значни ризики за оберанє школярох и занятих у їх активносцох звонка школох, **апелуєме и обчекуєме од школярох и занятих у школох, як и родичох школярох, же би дошлїдно примньовали мири особней защити од инфекциї як у школи, так и звонка школи. Окреме значне керовац масовни зазберованя у завартим и на отвореним просторе, окреме кед ше под час зазберованя нє применює предписани мири особней защити.**
2. Шицки основни и штреднї школи у Републики Сербиї маю обовязку у подполносци обезпечиц применьованє **пейцох ключних мирох стратеґиї за зменшованє ризику.**

# Одлука о моделох образовно-воспитней роботи хтори шe будзе применьовац на териториї Републики Сербиї од 28. фебруара 2022. року принєшена зоз согласносцу Министерства просвити, науки и технолоґийного розвою.

1. Шлїдуюца схадзка Тима за провадзенє и координованє применьованя превентивних мирох у роботи школох будзе отримана 3. марца 2022. року, кед шe знова спатри актуалну епидемиолоґийну ситуацию пре приношенє потребних мирох за зоперанє ширеня епидемиї SARS-CoV-2.

Сердечно,

ПЕРШИ ПОДПРЕДСИДАТЕЛЬ ВЛАДИ И МИНИСТЕР



нко Ружиh